Diari Oficial de la Generalitat Valenciana


Sumari del DOGV 7730, del 29-02-2016 (2016/1323)

RESOLUCIÓ de 19 de febrer de 2016, de la Conselleria de Sanitat Universal i Salut Pública, per la qual es modifica la Resolució de 6 d'octubre de 2015, per la qual es deleguen competències en matèria de contractació administrativa i de gestió econòmica en determinats òrgans de la Conselleria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7730

Data del DOGV
:   29-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1323


Data del document
:   19-02-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 19 de febrer de 2016, de la Conselleria de Sanitat Universal i Salut Pública, per la qual es modifica la Resolució de 6 d'octubre de 2015, per la qual es deleguen competències en matèria de contractació administrativa i de gestió econòmica en determinats òrgans de la Conselleria. [2016/1323]  
La Llei 11/2015, de 29 de desembre, de Pressupostos de la Generalitat per a l'exercici 2016, ha introduït noves línies de subvenció en el pressupost de la Conselleria de Sanitat Universal i Salut Pública destinades finançar ajudes a col·lectius especialment vulnerables per raons econòmiques i/o socials i ajudes a col·lectius especialment vulnerables amb discapacitat.  
D'altra banda, el Decret 239/2015, de 29 de desembre, del Consell, pel qual s'aproven les bases reguladores per a la concessió de subvencions al col·lectiu de persones amb diversitat funcional, destinades a compensar despeses relacionades amb la protecció de la salut, durant l'exercici pressupostari de 2016, estableix el procediment i les condicions per a ser beneficiari de les esmentades ajudes.  
El crèdit habilitat per al finançament de les esmentades ajudes s'ha consignat en les corresponents línies de subvenció del subprograma 412.25, i cal determinar quins òrgans de la Conselleria han de participar en la seua gestió.  
D'altra banda, l'experiència acumulada en la gestió de la contractació administrativa i de les línies de subvenció de la Conselleria fa convenient efectuar alguns ajustos en els capítols de despesa afectats per la contractació així com en els òrgans gestors de les línies.  
Totes aquestes circumstàncies aconsellaven modificar la norma de delegació de competències en matèria contractual i de gestió econòmica de manera que permeta una àgil i eficaç gestió de les despeses de la Conselleria de Sanitat Universal i Salut Pública.  
En virtut de les facultats conferides pels articles 28.k i l de la Llei 5/1983, de 30 de desembre, del Consell, article 59 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com pel Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:   
  
  
Modificar els articles segon punt 1, tercer i quart de la Resolució de 6 d'octubre de 2015, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la Conselleria, la redacció de la qual queda de la manera següent:  
  
«Segon  
En matèria de contractació administrativa i de gestió econòmica, les facultats referides a les despeses dels capítols II (despeses de funcionament), III (despeses financeres) i VI (inversions reals) es deleguen en els següents òrgans, a excepció del que preveu l'article tercer».  
  
«Tercer  
En el capítol III, les facultats referides a despeses de recàrrecs i interessos de la Seguretat Social i interessos de demora (conceptes 350, 352 o equivalents), es deleguen en el/la director/a general de Recursos Humans i Econòmics.  
La resolució d'expedients de reclamació d'interessos de demora, en aquells casos en què resulte denegatòria, es delega en els mateixos òrgans que tenen atribucions delegades per a l'autorització del tipus de despeses que donen origen a la reclamació, en virtut del que disposa la present resolució».  
«Quart  
1. Les facultats referides a despeses dels capítols IV (transferències corrents) i VII (transferències de capital), una vegada autoritzats els seus respectius actes administratius o negocis jurídics pels òrgans competents, correspondran al/a la director/a general de Recursos Humans i Econòmics, independentment del centre de gestió a què s'imputen, amb les excepcions següents:  
1.1. Es delega en les direccions territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, les despeses relatives a la línia de reintegrament de despeses fins una quantia màxima de 9.000,00 ?.  
Es delega en el/la director/a general de Farmàcia i Productes Sanitaris, les despeses corresponents a la línia de reintegrament de despeses per quantia superior a 9.000,00 euros.  
En el supòsit de reintegraments de despeses autoritzades pel/per la director/a general de Farmàcia i Productes Sanitaris a càrrec dels centres de gestió de les direccions territorials de la Conselleria de Sanitat Universal i Salut Pública, es faculta aquestes últimes perquè autoritzen les propostes comptables corresponents per a l'execució de l'expedient de despesa.  
1.2. Es delega en els/les directors/es territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses relatives a la línia d'ajudes de pròtesi i vehicles per a persones discapacitades, sense límit quantitatiu.  
Es delega en el/la director/a general de Farmàcia i Productes en el seu respectiu centre de despesa, la gestió de les despeses relatives a la línia d'ajudes de pròtesi i vehicles per a persones discapacitades, sense límit quantitatiu.  
1.3. Es delega en el/la director/a general de Farmàcia i Productes Sanitaris les despeses relatives a les línies de subvenció Servei Farmacèutic Sociosanitari i Atenció Farmacèutica Sociosanitària, sense límit quantitatiu.  
1.4. Es delega en els/les directors/es territorials de la Conselleria de Sanitat Universal i Salut Pública la gestió de les despeses de transferències corrents del subprograma 412.23 (Prestacions farmacèutiques) relatius a les línies de prestacions farmacèutiques i reintegraments de prestacions farmacèutiques, sense limitació quantitativa.   
1.5. En matèria de transferències corrents del subprograma 412.24 (Prestacions externes) i del subprograma 412.27 (Prestacions externes complementàries) es delega en els/les directors/es territorials de la Conselleria, en el seu respectiu àmbit territorial i centre de despesa, la gestió de les despeses relatives a reintegraments de despeses per assistència quirúrgica, pla de garantia de no demora i ajudes per desplaçaments.  
1.6. Es delega en els/les directors/es territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses de transferències corrents del subprograma 412.25 (Serveis Generals de la Secretaria Autonòmica) relatius a la línia Ajudes a col·lectius especialment vulnerables per raons econòmiques i/o socials, sense limitació quantitativa.   
1.7. Es delega en els/les directors/es territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses de transferències corrents del subprograma 412.25 (Serveis Generals de la Secretaria Autonòmica) relatius a la línia Ajudes a col·lectius especialment vulnerables amb discapacitat, sense límit quantitatiu.  
Es delega en el/la director/a general de Farmàcia i Productes en el seu respectiu centre de despesa, la gestió de les despeses relatives a la línia d'Ajudes a col·lectius especialment vulnerables amb discapacitat, sense límit quantitatiu.  
2. En la delegació de facultats regulades en el present resolc es troben incloses totes les atribucions necessàries per a l'autorització, disposició, obligació i proposta de pagament de les despeses a què es refereixen».  
  
València, 19 de febrer de 2016.- La consellera de Sanitat Universal i Salut Pública: Carmen Montón Giménez.